Magar que faiga mil xuramentos anticonsumistes y pro-optimización de los recursos públicos, pasear pola plaza (como llamamos en Mieres al mercáu selmanal) un domingu soleyeru dempués duna  nueche prestosa en casa y nun llevar nenguna de les ayalgues que nos ufierta la pequeña burguesía romaní de les cuenques ye demasiao pa mi.        Voilà les alquisiciones: tres pares de calcetos de rayes, gordinos, pal fríu desta seronda (5 euros tres pares, venga aprovecharos) y tres llibros (a un euru caún). ¿Cómo me voi resistir si gasto más nun café que nun llibru?        El primer llibru ye Laura contra el tiempo, pa completar la bibilotece Milio Rodríguez Cueto, ún de los autores que más me presten nasturianu y del que yá tengo casique tolos llibros. Ye una compra atípica porque ye una novela xuvenil y amás en castellán (anque yá vi yo que sorprendentemente tien frases nasturianu nel interior). Caberamente dame por lleer dacuando noveles pa rapazos (nun tengo prexuicios). La lliteratura xuvenil tien una ventaya, que ye que tien claro que como se vaya por peteneres el llector oxetivu (o seya, el rapazu o rapaza) garra, azotal llibru y ponse a xugar a play. Lescritor tien eso más en cuenta quel llucise como lliteratu, que rescample la so gran cultura o que fale dél la crítica, lo que ye dagradecer.    El segundu llibru ye Home Truths, de David Lodge, un autor al que-y tengo ciertu ciñu porque yel quescribió la primer novela de verdánon adaptada, que lleí nesa llingua (Changing places ye llectura obligatoria en primeru de filoloxía inglesa nUviéu) y tien cierta responsabilidá en que mentusiasmare por esa lliteratura. Ye otru de los que siempre presten, entra bien.    Del terceru nun sé muncho, cásique se pue dicir que lu compré porque nun se ven munchos en francés, ta mui bien calteníu y tien un títulu seductor pa una filóloga de pro: La grammaire est une chanson douce. A la estantería a esperar a que tenga vagar y ánimu pa garrar un llibru en francés (hai dellos nesa mesma situación).    Cualquier día tengo que salir yo de casa pa que los llibros tengan sitiu. 